মৌলিক উপাদানসমূহ (ইউক্লিড)
ইউক্লিড ছিলেন একজন হেলেনিস্টিক গণিতবিদ যিনি আলেক্সানড্রিয়া থেকে "মৌলিক উপাদানসমূহ" রচনা করেন খ্রিস্টপূর্ব ৩০০ শতকের কাছাকাছি সময়ে। বিশেষজ্ঞদের মতে, "মৌলিক উপাদানসমূহ" মূলত অন্যান্য গণিতবিদ কর্তৃক প্রমাণিত সূত্রের সংকলন যাতে ইউক্লিডের কিছু মৌলিক কাজও রয়েছে। প্রোক্লাস, যিনি ইউক্লিডের বেশ কিছু শতাব্দী পরবর্তী একজন গ্রিক গণিতবিদ ছিলেন, "মৌলিক উপাদানসমূহ" সম্পর্কে তার মন্তব্যে বলেছেন, ইউক্লিড যিনি "মৌলিক উপাদানসমূহ" একত্রিত করেছেন, তিনি ইউডক্সাসের অনেক উপপাদ্য সংগ্রহ করেছেন, থিয়েইটেটাসের অনেকগুলো ত্রুটিমূক্ত করেছেন, এবং অনেক অলঙ্ঘনীয় বর্ণনা দিয়েছেন তার বয়:র্জেষ্ঠরা দূর্বলভাবে প্রমাণ করেছেন।
হার্বার্ট গোল্ডস্টেইন
হার্বার্ট গোল্ডস্টেইন একজন মার্কিন পদার্থবিজ্ঞানী এবং আদর্শ গ্র্যাজুয়েট পাঠ্যবই "Classical Mechanics" এর রচয়িতা। 
তিনি সিটি কলেজ অব নিউ ইয়র্ক থেকে ১৯৪০ সালে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৪৩ সালে পিএইচডি ডিগ্রি অর্জন করেন। ১৯৪২ থেকে ১৯৪৬ সাল পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কর্মরত ছিলেন। ১৯৪৬ থেকে ১৯৪৯ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞান বিভাগের ইন্সট্রাক্টর ছিলেন। ১৯৫২ থেকে ১৯৫৩ সাল পর্যন্ত ব্র্যান্ডেইজ বিশ্ববিদ্যালয় এ পদার্থবিজ্ঞান বিভাগে ভিজিটিং সহযোগী অধ্যাপক হিসেবে কর্মরত ছিলেন।